Lofssjön

Lofssjön er en innsjø om lag fem mil vest for Sveg i Härjedalen i Sverige. Innsjøen er opp mot to kilometer bred og nær 17 kilometer lang, i retning nordvest-sørøst.

Sjøen er regulert for kraftproduksjon. Oppdemmingen ved utløpet av den tidligere Röragssjön i sørøst, gjorde at Röragssjön fløt sammen med Lofssjön og flere mindre sjøer, til ett magasin. Vannstanden er hevet ca. 7 meter.

Ved nordenden av sjøen ligger grenda Löfsdalen med et stort antall fritidsboliger. Her er også et større alpinanlegg med flere skiheiser.

Sjøens økologiske tilstand er vurdert som utilfredsstillende, vesentlig på grunn av vannstandsreguleringen. Hvert år settes det ut et stort antall ørret, og i tillegg finnes det abbor, gjedde og lake. Det er tillatt med fiske fra båt.

Referanser

Se også 
Liste over innsjøer i Skandinavia

Innsjøer i Härjedalen kommune
Härjedalens geografi
Ljusnans vassdragsområde